Viron alkoholiverotus laski maanantaina 25 prosentilla. Iltalehti seurasi ensimmäisiä suomalaismatkustajia Tallinnaan.

Iltalehti tapasi Petrin Tallinnan SuperAlkossa. Elli Harju, Jussi Eskola

Virossa päätettiin kesäkuussa, että alkoholin valmisteveroa lasketaan 25 prosentilla. Veron alennus koskee oluita, siidereitä ja väkeviä alkoholijuomia. Verotuksen lasku astui voimaan 1. heinäkuuta.

Iltalehti matkusti maanantaina ensimmäisellä laivalla Helsingistä Tallinnaan ja seurasi, miltä alkoholikauppa veroalennuksen jälkeen näytti.

Ennen heinäkuuta ei tiedetty, miten veronalennus todellisuudessa vaikuttaa alkoholin hintaan Virossa. Tallink Star -laivalla ja Tallinnan SuperAlkossa selvisi, että hinnat ovat selkeästi pudonneet. Esimerkiksi laivalla laatikko A. Le Coq Premium Export -olutta maksoi ennen 17,50, mutta nykyään hintaa on 13,90 euroa. Karl Friedrich -olutta laatikko maksoi 15,50 ja nykyään 13,50 euroa. Laatikossa 24 kappaletta 0,33 litran tölkkiä.

Viro on viime vuosina korottanut alkoholin verotusta useita kertoja. Nyt veroalennuksella halutaan hillitä matkustusta Latviaan viinaostoksille halvempien hintojen perässä. Alta voi seurata IL-liveseurannan päivän ajalta.